Petar Pećanac
<s>Petar Pećanac je bosanskohercegovački alpinista koji je 2007. god. prvi ostvario uspon na vrh Mount Everesta visok 8.848 metara, najviši vrh na planeti.</s><s>Godinu dana ranije prvi je osvojio i jedan vrh preko 8.000 m. (Cho Oyu, visok 8.201 metara.)</s>

<s>Rođen je u Drvaru 29. januara 1978 godine.</s><s>Slijedeće godine njegovi roditelji su se preselili u Novi Sad, gdje je završio osnovnu i srednju školu.</s><s>Zaposlio se u Banjoj Luci, gdje je radio kao fotograf.</s><s>Kasnije se istim poslom bavio na velikim turističkim brodovima, a zarađeni novac je iskoristio za putovanja i alpinizam.</s><s>Nakon brojnih alpinističkih pohoda, sa suprugom brazilsko - portugalskog porijekla živi na porodičnom imanju u selu pored Drvara.</s><s>Smatra da je život na selu pravi način da se uživa u prirodi i porodici.</s>

<s>Penjanja 
Penjačko-alpinističku karijeru započeo je u Banjoj Luci u Sportsko penjačkom klubu ″Xtreme″, a značajnije alpinističke uspone bilježi u Planinarsko alpinističko orijentacionom klubu iz Banje Luke.</s><s>Pećanac se popeo na mnoge planine u Bosni i Hercegovini, Srbiji i svijetu:
 Musala, najviši vrh Balkana, 
 Grosglokner, najviši vrh Austrije, 
 Grand Paradiso, najviši vrh Italije, 
 Mon Blan, najviši vrh Francuske i Alpa, 
 Akonkagvu (6.692), najviši vrh Južne Amerike, kao član međunarodne ekspedicije od 16 članova, u organizaciji „Ekstrim Sumit Tim".</s><s>Denali (6.193), najviši vrh Sjeverne Amerike, jednu od najhladnijih planina na svijetu, ispenjao je krajem maja 2008. godine uz dosta napora, jer je snježna mećava bila izuzetno jaka.</s><s>Sa njim su bili članovi novopazarskog Planinarskog društva "Sandžak" Basar Čarovac i Mirsad Jandrić.</s><s>Elbrus, najviši vrh Evrope, kao vođa ekspedicije Petar Pećanac i njegov asistent Radomir Mikić izveli su na vrh 17 planinara iz regije.</s><s>Kilimanjaro, najviši vrh Afrike,
 Maona Ki, najviši vrh Havaja 
 Cho Oyu, šesti vrh na svijetu, 
 Mont Everest, najviši vrh Azije i svijeta.</s>

<s>Uspon na Cho Oyu 
U periodu od 26. avgusta do 10 oktobra 2006. godine bio je učesnik ekspedicije na Himalaje, na Cho Oyu, visok 8201 metara, šesti vrh po visini na Zemlji.</s><s>Vrh Cho Oyu je zaravan, veličine fudbalskog terena.</s><s>Uspon na vrh, od 8 članova ekspedicije ostvarila su sedmorica penjača, među njima i Petar Pećanac.</s><s>Time je postao prvi alpinista iz Bosne i Hercegovine koji je ispenjao vrh preko 8000 m. Ovaj vrh je bio priprema za uspon na Everest.</s><s>Dotadašnji visinski rekord bosanskohercrgovačkih alpinista od 7.743 m držao je Boris Kovačević.</s><s>Na ovaj uspjeh bh. alpinisti čekali su od 1979. godine, kada su granicu od 7 hiljada metara, osvajanjem vrha Korženjevska na Pamiru, probili Mujo Mulaosmanović i Branimir Maltarić.</s>

<s>Uspon na Mount Everest 
Mount Everest je ispenjao kao učesnik deseteročlane međunarodne ekspedicije koju je organizovao klub Extreme Summit Team iz Beograda.</s><s>Ekspediciju su sačinjavali: Basar Čarovac, Dragan Petrić, Ilija Andrejić, Petar Pećanac, Miloš Ivačković, Gligor Delev (Sjeverna Makedonija), Simo Dragićević, Marko Nikolić i Dragana Rajblović – prva žena iz Srbije (i sa Balkana) koja se popela na krov sveta.</s><s>U Nepalu su im se pridružili Šerpasi Nima, Lakhpa i Sonama.</s>

<s>Ekspedicija je startovala letom za glavni grad Nepala - Katmandu 31. marta.</s><s>Vodio ju je Dragan Jaćimović.</s><s>Pohod na Mont Everest obilježila je i jedna tragedija.</s><s>Dok su bili na 3.700 m. visine desio se zemljotres razorne snage, sa velikim brojem nastradalih.</s><s>Među njima su bili i neki koje je upoznao tokom svojih boravaka na Himalajima.</s>

<s>Uspon je izveden sa sjeverne strane, preko SI grebena.</s><s>Sam završni uspon je trajao četiri dana.</s><s>Iz posljednjeg visinskog kampa, koji se nalazio na visini od 8.300 metara, krenuli su ka vrhu u 23.00 časa.</s><s>Na vrh je stiglo sedam penjača, ujutro oko 8.45 časova.</s><s>Zadržali su se sat i po, iako se, zbog poslijepodnevnog nevremena, preporučuje maksimalno zadržavanje do 15 minuta.</s><s>Sačekali su još jednu, drugu grupu alpinista.</s><s>Pećanac je ujedno snimao kamerom i fotoparatom prelijepe himalajske pejsaže  pejzaže.</s><s>Uspon su ostvarili 20. maja.</s><s>2007. god.</s>

<s>Njegova partnerka na usponu Dragana Rajblović napisala je knigu pod naslovom "Moj Everest – san i java".</s><s>Fotografije za knjigu uradio je Pećanac.</s><s>Za razliku od ostalih članova ekspedicije, on je imao dovoljno kvalitetan aparat, dok su ostali digitalni aparati otkazivali zbog hladnoće, jer su se uslijed ekstremnih temperatura baterije brzo trošile.</s>

<s>Tada ga je uspon koštao oko 23.000 dolara, a dozvola za uspon na Everest koštala je sedam hiljada dolara.</s><s>Deset godina kasnije je mnogo skuplje.</s><s>Uspon na Mount Everest postao je biznis i komercijala, i otišao  u krajnosti.</s><s>Pećanac je izjavio:
Ali, nije sve u novcu - meni je to bio san, a san nema cijenu.</s>

<s>Reference</s>

<s>Biografije, Drvar
Rođeni 1978.</s><s>Bosanskohercegovački planinari
Osvajači Mount Everesta</s>

